Mzozo wa Israel na Palestina: Kwanini jamii ya Wakristo itaangamia Jerusalem iwapo mzozo huo utaendelea\nWakristo wanaoishi katika makaazi ya Wapalestina ni asilimia moja pekee

Umewawacha watu 127 wakiwa wamefariki na mamia kujeruhiwa katika mashambulizi ya pande zote mbili.

Ni hali ngumu zaidi katika kipindi cha miaka mitano , na Umoja wa mataifa unahofia kuzuka kwa vita vya kiwango cha juu.

Na kati ya mzozo huo , jamii za wachache wanatathmini jinsi mzozo huo ambao haujatatuliwa kwa miaka 70 unahatarisha uwepo wao.  

Wakristo wa Palestina waliohamia katika eneo hilo  na ambao wanawakilisha asilimia moja ya idadi ya watu katika eneo hilo , wanasema kwamba njia mbadala iliopo  ni kuondoka  .

''Sisi sio Wakristo tu. Tuko zaidi ya Wapalestina Waarabu na kila kitu kinachofanyika hapa kinatuathiri moja kwa moja'' , anasema Bandak Saleh, Mkristo wa Orthodox anayeishi Bethlehemu katika eneo la West Bank alipozungumza na BBC Mundo.

Iwapo mzozo huo hautatatuliwa , hakutakuwa na Wakristo  katika ardhi ambayo Yesu alizaliwa, anasema

Wengi wa Wakristo wanaoishi Jerusalem ni Wapalestina.

BBC Mundo ilizungumza na baadhi ya viongozi wa makanisa ya Kikristo  wanaoishi katika eneo la Wapalestina  kubaini ni vipi wanauona mzozo huo, kiwango cha ghasia  na hatma yao katika eneo hilo. 

Picha ya Muhammad Abbas na papa Francis

1.Itakadi kali zinavujisha damu mji mtakatifu

Kwa sasa , idadi ya Wakristo  katika eneo la Palestina  ni 50,000 ambayo ni asilimia moja pekee, iliosambaa katika mji wa Bethlehem, Ramallah na Jerusalem, mbali na wale wanaoishi ukanda wa Gaza. 

Kati ya wote ,asilimia 48 inamilikiwa na watu wa kanisa la Orthodox Ugiriki , asilimia 38 kanisa Katoliki na iliosalia ikimilikiwa na waumini wa kanisa la Protestant, Presbyterian na Orthodox wenye sheria tofauti kutoka Syria na Armenia,

Katika miji hiyo ni baadhi ya vivutio vya mahujaji kwa dini zao tofauti, maeneo ambayo Yesu alizaliwa , kuhubiri na kufariki , kulingana na  Biblia na tamaduni za Kikristo.

''Kwa viongozi wa Kikristo katika eneo hilo, madai yaliopo ni kwamba vitendo vya serikali ya Israel ni miongoni mwa majaribio yalioshinikizwa na mawazo...\n\ntl;dr:
Chini ya Juma moja , mzozo kati ya Israel na Palestina umeongezeka na kusababisha ghasia chungu nzima.